stanford-oval/wikipedia huggingface dataset:
יעל גילעת
אוצרות

לצד כתיבתה האקדמית, עוסקת גילעת גם באוצרות של תערוכות מחקריות, בישראל ומחוצה לה, בין השאר:
2020 - רותי הלביץ כהן, השמיים נפלו עלי, הגלריה לאמנות אום אל-פחם
2020 - אלי שמיר, גבולות, משכן לאמנות, עין חרוד
2019 - אביה דוד-שוהם וטליה רצון, דיאלוג, מרכז מורשת יהדות תימן וקהילות ישראל, רחובות
2019 - מיכל שכנאי יעקבי, זמן-מנחה, הגלריה לאמנות, רמות מנשה
2019 - תערוכת וידאו-ארט של יוצרי ABR מאורנים, לימודים בינתחומיים במדעי הרוח, כנס מחקר שנתי של אורנים
2018 - משה בן דוד, בין מסורת לחדשנות, מרכז מורשת יהדות תימן וקהילות ישראל, רחובות
2017 - פאטמה אבו רומי, ונוס פלסטינה, הגלריה לאמנות, אום אל פחם
2017 - Our Own Rites, with the participation of nine Oranim's Artist-Teacher graduates, Museum Casa de Los Tiros, Granada כאוצרת שותפה עם דורית רינגרט
2017-2019 השתתפה כאוצרת-שותפה של תערוכות וידאו ארט ביוזמת אוניברסיטת גרנדה, ספרד, בניהולו של אנחל גרסיה רולדן Angel Garcia Roldan, בהן הוצגו יצירות של בוגרות תואר ראשון ושני של מכללת אורנים.
הערות שוליים

↑  מחקר מבוסס יצירה ABR, באתר מכללת אורנים
↑  Yael Guilat & Shoshi Waksman, "The Linguistic Landscape of Israel's Military Cemeteries as a field of Symbolic Contestation" in Amei Koll-Stobbe& Sebastian Knospe (eds.) Language Contact in Times of Globalization,Peter Lang Publication and Greifswald University, 2014
כ"ו באדר

כ"ו באדר הוא היום העשרים ושישה בחודש השישי 
בשנה העברית, למניין החודשים מתשרי, והיום העשרים ושישה בחודש השנים עשר 
למניין החודשים מניסן.
אירועים היסטוריים

היום הרביעי של שבעת ימי המילואים
ד'תתקכ"ט (אדר ב') – הפעם האחרונה שברכת החמה חלה בתאריך זה
ה'תקע"ה (אדר ב') – הפעם האחרונה שתקופת שמואל נפלה בתאריך זה
ה'תש"ח (אדר ב') – מלחמת העצמאות: שיירה ראשונה מגיעה לירושלים במסגרת מבצע נחשון
ה'תש"י – נוסד המושב בית מאיר
ה'תשכ"ז (אדר ב') – קרבות אוויר מתנהלים מעל רמת הגולן בין חיל האוויר הישראלי לחיל האוויר הסורי
ה'תשמ"ד (אדר א') – נשיא לבנון, אמין ג'ומייל מכריז על ביטול ההסכם שחתם עם ישראל להסגת כוחותיה של סוריה מהמדינה לאחר נסיגת ישראל
ה'תשס"ב – 11 ישראלים נרצחים בפיגוע התאבדות בבית הקפה "מומנט" בירושלים
ה'תשס"ג (אדר א') – אריאל שרון מציג את ממשלתו השנייה בפני הכנסת
ה'תשע"ה – יום הבחירות לכנסת העשרים
נולדו

ה'תקע"ו – רבי אלכסנדר זוסמן אדלר, רב אורתודוקסי גרמני, רבה של קהילת יהודי ליבק-מויסלינג, וחבר מועצת העיר ליבק. (נפטר בי"ב בטבת ה'תר"ל)
ה'תרי"ט (אדר א') – שלום עליכם, סופר יהודי, מחשובי הסופרים היידישאים (נפטר ה'תרע"ו)
ה'תרמ"ז – צ'יקו מרקס, קומיקאי אמריקאי, מחברי האחים מרקס (נפטר ה'תשכ"ב)
ה'תרע"ז – יגאל ידין, הרמטכ"ל השני של צה"ל, ארכאולוג ופוליטיקאי (נפטר ה'תשמ"ד)
ה'תרפ"ג – מאיר זורע, אלוף בצה"ל וממייסדי ד"ש (נפטר ה'תשנ"ה)
ה'תרצ"א – יוסף האפרתי, חוקר ספרות ישראלי (נפטר ה'תשל"ד)
ה'תשכ"ד – אייל שכטר, מוזיקאי ושחקן ישראלי
ה'תשכ"ו – יגאל גואטה, כיהן כח"כ ממפלגת ש"ס
ה'תשל"ב – דורון שפר, כדורסלן ישראלי
נפטרו

ה'תרפ"ב – הרב משה נחום ולנשטיין,  מייסד הבד"ץ של העדה החרדית בירושלים וראב"ד שלה.
ה'תרצ"ה (אדר א') – שרה שנירר, מייסדת רשת "בית יעקב" לחינוך חרדי לבנות,  מחנכת ומורה יהודיה פולנית, וסופרת ומחזאית יידיש. (נולדה בא' בתמוז ה'תרמ"ג)
ה'תשמ"ח – חכם יעקב דבראשוילי, הרב הראשי של יהודי גאורגיה
ה'תשנ"ד – הרב עזרא ציון מלמד, פרופסור לתלמוד פרסי יהודי, זוכה פרס ישראל לתלמוד (נולד ה'תרס"ג)
ה'תשס"ו – רודולף ורבה, פרופסור לפרמקולוגיה סלובקי יהודי, ניצול אושוויץ (נולד ה'תרפ"ד)
ה'תשס"ח – שוש עטרי, שדרנית רדיו ישראלית (נולדה ה'תש"י)
כ"ה באדר – כ"ז באדר
אדר
שלום עליכם
לאס קרוסס

לאס קרוסס (באנגלית: Las Cruces) היא בירת מחוז דוניה אנה במדינת ניו מקסיקו בארצות הברית. בעיר מתגוררים כ-100,000 תושבים (נכון ל-2011) והיא השנייה בגודלה במדינה, אחרי אלבקרקי. במטרופולין שלה מתגוררים כ-215,000 תושבים.
היסטוריה

לפי בואם של הספרדים לאזור במקום ישבו בני שבט האפאצ'י. הספרדים הגיעו למקום בסוף המאה ה-16 והוא נהיה חלק ממלכות המשנה של ספרד החדשה. ב-1821 מקסיקו קיבלה את עצמאותה והאזור עבר לשליטתה. השם לאס קרוסס (מילולית: "הצלבים") ניתן לאזור במהלך תקופת השלטון הספרדי או המקסיקני, והמקור שלו לא ברור.
לאחר מלחמת ארצות הברית–מקסיקו שהסתיימה ב-1848 נחתם הסכם גואדלופה אידלגו לפיו הועבר האזור לארצות הברית. כעבור שנה הוקמה ההתיישבות לאס קרוסס. ב-1907 לאס קרוסס קיבלה מעמד של עיירה.
חינוך

בלאס קרוסס נמצאת אוניברסיטת המדינה של ניו מקסיקו, האוניברסיטה הוותיקה ביותר בניו מקסיקו ואחת הגדולות בה.
תחבורה

בקרבת העיר שוכן נמל התעופה הבינלאומי לאס קרוסס, אך הוא לא מציע טיסות מסחריות מאז 2005 והוא משמש בעיקר לתעופה כללית. תושבי העיר יכולים להשתמש בנמל התעופה הבינלאומי אל פאסו, המשרת את העיר הקרובה אל פאסו במדינת טקסס.
בעיר עוברים הכבישים הבין-מדינתיים 10, המקשר בין פלורידה וקליפורניה, ו-25, שמתחיל בלאס קרוסס וממשיך צפונה עד לוויומינג.
ערים תאומות

מקסיקו סיודד לרדו, מקסיקו
גרמניה נינבורג, גרמניה
כלב ציפורים

אדם הולך עם כלב ציפורים ספנייל
כלב ציפורים או כלבי אקדח  הם סוג של כלבי ציד המיועדים לסייע לציידים באיתור ובחילוץ ציד, בעיקר עופות שנורים במהלך מעופם. כלבי ציפורים מאופיינים ביכולתם לעבוד לצד נשק חם כלבי ציפורים מחולקים לשלוש קבוצות עיקריות: כלבי מצביעים ורטריברים, סטרים וספניאלים, וכלבי מים.
סוגים

ישנם מספר גזעים המשמשים ככלבי ציפורים עם מערכות מיומנויות אינסטינקטיביות שונות עבור כל אחד.
| קטגוריה ראשית | סוג | גזע | גזע |
| --- | --- | --- | --- |
| רטריברים | רטריברים | .jpg | גולדן רטריבר |
| מצביע | מצביע |  | פוינטר |
| מצביע | סטרים |  | סטר אנגלי |
| כלבי מים | ספניאלים |  | קוקר ספניאל |
| כלבי מים | כלב מים |  | פודל סטנדרטי |
הערות שוליים

↑  "Definition of GUNDOG". www.merriam-webster.com (באנגלית). נבדק ב-2023-04-21.
↑  Lumontod, Patrick (2017-10-03). "12 Types of Hunting Dogs and Which One You Need". Top Dog Tips (באנגלית). נבדק ב-2023-04-21.
↑  "Gundog Breeds: Sizes, Personality & Behaviour | Purina". www.purina.co.uk (באנגלית). נבדק ב-2023-04-21.
↑  "Gun Dog Care - Caring for Different Dog Breeds". Purina. נבדק ב-6 ביולי 2018. {{cite web}}:  (עזרה)
| --- | --- |
בקרת זהויות :  NKC: ph1150484 
ערך זה הוא קצרמרבנושא בעלי חיים. אתם מוזמנים לתרום לוויקיפדיה ו.
כלב קרלין

הרב כלב קרֶלין
הרב כָּלֵב קְרֶלִין (בכתיב יידי: קרעלין; ברוסית: Калев Крелин) הוא הרב הראשי של ליטא.
ביוגרפיה

נולד במוסקבה ולמד בישיבות ברוסיה ובישראל, לאחר נישואיו למד בכולל הר"ן בירושלים. הוא כיהן במשרות תורניות ורבניות באירופה ובארצות הברית: כר"מ בישיבה בקופנהגן שבדנמרק וכרב הקהילה היהודית בהיידלברג, גרמניה. בארצות הברית כיהן כרב בבית כנסת של רשת "יאנג ישראל" וכר"מ בישיבת "סיני".
בראשית העשור השני של המאה ה-21 התמנה לכהן כרב בקהילה היהודית בריגה, לטביה. במקביל הוא מכהן כנציג מערכת הכשרות של ועידת רבני אירופה למדינות הבלטיות.
בינואר 2016 נבחר לכהן על ידי הקהילה כרבה הראשי של יהדות ליטא, במקביל להמשך תפקידו כרבה של ריגה.
הערות שוליים

1 2  חיים לב, מונו רבנים לוילנה ולליטא, באתר ערוץ 7, 1 בפברואר 2016.
↑  ליטא, באתר הקונגרס היהודי העולמי
כשותנית זאץ

| --- | --- |

פרסומת לכשותנית זאץ
 
 מאכלים
 על שם:  ז'אטץ 
 
כשותנית זאץ או ז'טצקי (בגרמנית: Saaz Hopfen) הוא זן "אצילי" של כשותנית. היא נקראת על שם העיירה הצ'כית ז'אטץ (בגרמנית: Saaz, תעתיק זאץ). כשותנית זו נמצאת בשימוש נרחב בבוהמיה כאחד מהמרכיבים של בירה כמו הבירה פילזנר אורקוול הצ'כית.
כשותנית זאץ היוותה יותר מ 2⁄3 הכשותניות של 2009 בצ'כיה. זהו זן הכשותנית העיקרי המשמשת בייצור בירה כמו פילזנר אורקוול, סטלה ארטואה הבלגית וכן בבירות רבות אחרות.
מאפיינים

לזאץ יש טעם מיוחד. בשימוש בבירה, הארומה המתקבלת היא עדינה מאוד, אדמתית, צמחית ומתובלת. למרות הפופולריות והייחוס האצילי שלה, לזאץ בדרך כלל רמת חומצת אלפא נמוכה מאוד ואינה יעילה במיוחד ככשותנית מרירה. כשותנית זו משמשת בדרך כלל עבור לאגר ים ופילזנרים בסגנון בוהמיה.
מגוון נוסף של כשות זאץ הופץ בארצות הברית של אמריקה. לזן האמריקאי יש תכולת חומצות אלפא גבוהה יותר מהזן הצ'כי המקורי.
פירוק חומצה ושמן

| תכונה | זן כשותנית צ'כית | זן כשותנית ארצות הברית |
| --- | --- | --- |
| יבול (ק"ג/הא) | 800–1,200 | לא ידוע |
| חומצות אלפא (%) | 2.5–4.0 | 6.3–7.0 |
| חומצות בטא (%) | 4.6–6.0 | לא ידוע |
| יחס אלפא/ביתא | 0.6–0.9 | לא ידוע |
| קוהומולון (% מחומצות אלפא): | 23–26 | לא ידוע |
| קולפולון (% מחומצות אלפא): | 39–43 | לא ידוע |
| סך כל השמנים (מיליליטר ל-100 גרם כשות מיובשת) | 0.4–1.0 | 0.6 |
| מירסן (כמו % מסך השמנים) | 25–40 | 37 |
| לינאלול (כמו % מסך השמנים) | 0.4–0.8 | לא ידוע |
| קריופילן (כמו % מסך השמנים) | 6–9 | 7 |
| הומולן (כמו % מסך השמנים) | 15–25 | 23 |
| פרנסנה (כמו % מסך השמנים) | 14–20 | לא ידוע |
| סליננים (כמו % מסך השמנים) | 0.5–1.5 | לא ידוע |
תחליפים אפשריים: Centennial, Amarillo, Motueka, Stirling, Summer
הערות שוליים

↑  "Hop Statistics - Hops Growers Union of the Czech Republic". www.czhops.cz. נבדק ב-2010-01-23.
↑  
Palmer, John (2006). How to Brew. Boulder, CO: Brewers Publications. pp. Chapter 5 part 3. ISBN 0-937381-88-8.
↑  "Saaz (US)". Hopslist (באנגלית אמריקאית). 2014-03-08. נבדק ב-2019-11-19.
↑  Daniels, Ray (2000). Designing Great Beers. Boulder, CO: Brewers Publications. pp. 72–106. ISBN 0-937381-50-0.
↑  "Hops Direct - US Saaz growers". www.hopsdirect.com. נבדק ב-2010-01-23.
להקת הלל

| --- | --- |
 תקופת הפעילות:  מ-2006
 זרם:  מוזיקה יהודית וישראלית
 
להקת הלל עם מרב ברנר - נשות השומרון היא להקה נשים ישראלית שהוקמה בשנת 2006, בחסות מועצה אזורית שומרון.
סקירה

הלהקה הוקמה ביוזמה של נעמי פורטנוי ושרה אגרניוני, שתי אחיות תאומות שעלו מברזיל ורצו לשמוח ולשמח נשים בשירה שלהן. הן פנו למרב ברנר וביקשו ממנה להקים מקהלת נשים, ובשיתוף עם מתנ"ס שומרון, הוקמה הלהקה, בשנת 2006. הלהקה שרה מוזיקה יהודית וישראלית.
הלהקה מונה כ-15 זמרות ושרה גם שירים מקוריים וגם גרסאות כיסוי לשירים מוכרים. הלהקה בחסות מועצה אזורית שומרון.
רוב זמרות הלהקה מתגוררות בשומרון.
מנהלת הלהקה והמנצחת היא מרב ברנר. ברנר כתבה והלחינה את רוב השירים המקוריים של הלהקה, והיא אחראית על העיבודים המוזיקליים.
הלהקה פופולרית בקרב נשות הציבור הדתי והחרדי, ומופיעה בין בישראל ובין בשאר העולם. ערוץ היוטיוב של הלהקה עם מרב ברנר מונה כ-6 מיליון צפיות. השיר בעל מספר הצפיות הרב ביותר של הלהקה הוא השיר "אנא בכח", מהאלבום השלישי של הלהקה, "הכל מכוון", המונה כ-2 מיליון צפיות.
לאחר שהלהקה קיבלה היתר הלכתי מהרב אליעזר מלמד, רב היישוב הר ברכה, בו מתגוררת ברנר, להעלות קליפים לרשות הרבים, דבר שלא היה מקובל אז, העלתה הלהקה את הקליפ הראשון, קאבר ל"מודה אני", שהגיע תוך כיממה למאות אלפי צפיות, ונכון לינואר 2023 יש לקלפי כמיליון וחצי צפיות.
הלהקה מופיעה לנשים בלבד, בהופעה מוזיקלית בשם "הלל שלם". בהופעה, משתפות נשות הלהקה בסיפורים האישיים שלהן, שעוסקים בתפילה, אמונה וצמיחה מתוך קושי ומשבר.
דיסקוגרפיה > אלבומים

אליך אתפלל (2008)
הלל עם קפה ועוגה (2012)
הכל מכוון (2018)
דיסקוגרפיה > סינגלים

אור גדול (קאבר לאמיר דדון; 2019)
הלב שלי (קאבר לישי ריבו; 2020)
ענני (2020)
אמהות. מילים: רחלי ראובן. לחן: ליאת יצחקי (לזכר אסתר הורגן; 2021)
הערות שוליים

↑  קולות אחרים: 'הלל' מתנחלות בלבבות של נשים, באתר ynet, 12 בינואר 2013
1 2  הכל מכוון: הסרוגות מהשומרון ששברו את הרשת משיקות אלבום בכורה, באתר "סרוגים", 10 בינואר 2019
↑  מרב ברנר עם להקת הלל - YouTube, באתר www.youtube.com
↑  אנא בכח - להקת הלל עם מרב ברנר, נבדק ב-2023-01-21
↑  nachumw, שיר הלל: להקת הנשים שעברה מהפך מוציאה שיר מקורי, באתר מקור ראשון, ‏2020-09-08
1 2  nachumw, שיר הלל: להקת הנשים שעברה מהפך מוציאה שיר מקורי, באתר מקור ראשון, ‏2020-09-08
1 2  קולות אחרים: 'הלל' מתנחלות בלבבות של נשים, באתר ynet, 12 בינואר 2013
↑  ערוץ 7, להקת הנשים "הלל" בשיר חדש "ענני", באתר ערוץ 7, ‏2020-09-06
↑  יהונתן גוטליב, שנה לרצח אסתר הורגן: להקת הלל עם מרב ברנר, באתר ערוץ 7, ‏2021-12-09
לרגו - למד בעצמך

| --- | --- |
 סוג:  שיעורים ותרגולים מקוונים אינטראקטיביים לילדים ולנוער
 סלוגן:  למען הקהילה, על ידי הקהילה
 תקופת הפעילות:  2013–הווה (כ־11 שנים)
 שירותים עיקריים:  לימוד מקוון לילדים ולנוער, יצירת שיעורים מתוקשבים אינטראקטיביים
 הרשמה:  לא חובה
 www.lergo.org
 
לרגו - למד בעצמך או בקיצור "לֶרְגּוֹ" (באנגלית: LerGO) היא עמותה המספקת חינם דרך אתר האינטרנט שלה שיעורים ותרגולים מקוונים אינטראקטיביים לילדים ולנוער. השיעורים והתרגולים המתוקשבים שבאתר מועלים בהתנדבות על ידי הקהילה באמצעות מיקור המונים. גם המימון לבניית הפלטפורמה של האתר היה דרך הקהילה באמצעות קמפיין מימון המונים. התוכנה או הפלטפורמה של האתר, בדומה ל-edX היא תוכנת קוד פתוח. השאלות והתרגולים אשר מועלים על האתר הם משאבים לימודיים פתוחים. משתמשים יכולים להעתיק שיעורים ושאלות שהועלו על ידי משתמשים אחרים, לערוך אותם וכן להוסיף שאלות שהוכנו על ידי משתמשים אחרים לשיעורים שלהם.
ניתן להעלות על אתר לרגו תכנים לימודיים לילדים בנושאים שהם חלק מתוכנית הלימודים במערכת החינוך הפורמלי וגם בנושאים שהם מחוץ לתוכנית הלימודים. ניתן ליצור באמצעות לרגו שיעורים המורכבים מסרטון, מצגת וחידון אינטראקטיבי. החידון יכול לכלול שאלות מסוגים שונים כמו שאלות נכון או לא נכון, השלמת החסר, שאלות רב ברירה, שאלות קלוז (cloze), שאלות בהן תשובה יחידה נכונה, שאלות פתוחות ועוד. אין צורך להירשם לאתר כדי ללמוד מהשיעורים והתרגולים. עם זאת, עבור חלק מהיכולות של האתר כן צריך להירשם, למשל, כדי ליצור שיעור. האתר לרגו מופעל על ידי עמותת לרגו - למד בעצמך באמצעות מתנדבים. נכון לאפריל 2020, הועלו באתר אלפי שיעורים ותרגולים אינטראקטיביים, הכוללים מעל 100,000 שאלות.
בתי ספר ומורים משתמשים באתר לרגו על מנת ליצור או לתת לתלמידים תרגולים ושיעורים מתוקשבים אינטראקטיביים, אם כמטלה לבית במודל של למידה מרחוק או כיתה הפוכה, אם כחלק מהלימוד בכיתה, כחלק מלימוד מקוון, למידה משולבת מחשב, למידה היברידית או מעורבת. ישנם מורים אשר משתמשים באתר על מנת להוסיף מִשְׂחוּק לפעילויות בכיתה או מחוץ לה או ללמידה מבוססת משחק. הפעילויות המקוונות הללו כוללות הקדמה לנושא, לימוד או תרגול נושא חדש, סיכום של נושא, חזרה לפני מבחן וכן למבדקי הערכה. שימוש נוסף הוא של למידה מבוססת פרויקטים כאשר הפרויקט הוא שיעור שהוכן על ידי תלמיד או קבוצה של תלמידים ומוצג לכיתה. הורים משתמשים באתר כתחליף לשיעורים פרטיים, חזרה ותרגול של חומר הנלמד בכיתה וכהעשרה. בעקבות הקורונה בישראל ועליית החשיבות של למידה מקוונת בכלל ולמידה מרחוק בפרט, עלה מאוד השימוש באתר בכמות המשתמשים ובכמות השיעורים שהועלו על האתר על ידי אנשי חינוך.
ראו גם

משאבים לימודיים פתוחים
למידה מקוונת
למידה מרחוק
מישחוק בחינוך
למידה משולבת מחשב
למידה מבוססת פרויקטים
שיעורים פרטיים
למידה מבוססת משחק
למידה היברידית או מעורבת
הערות שוליים

↑  אתר החברה - אודות לרגו
↑  אלינור פוקס, ‏"ויקיפדיה של שיעורים פרטיים" תנסה לצמצם את הפערים החברתיים, באתר ‏מאקו‏, 6 בפברואר 2014
↑  שאול אמסטרדמסקי, חמודי, לֶרְגּוׂכבר עשית היום?, באתר כלכליסט, 6 בפברואר 2014
↑  GitHub
↑  שאלות נפוצות, באתר לרגו
↑  LerGO, הקטלוג החינוכי של משרד החינוך
↑  משובים של משתמשים, LerGO - Educate Yourself, www.lergo.org
↑  לרגו, אודות לרגו, באתר LinkedIn
כ"ה בניסן

כ"ה בניסן הוא היום העשרים וחמישה בחודש השביעי 
בשנה העברית, למניין החודשים מתשרי, והיום העשרים וחמישה בחודש הראשון 
למניין החודשים מניסן. כ"ה בניסן לעולם לא יחול, בלוח העברי הקבוע, בימים שני, חמישי ושבת, ועל כן הוא משתייך לקבוצת הימים הנקראת "לא בהז" ואף פעם אין בו קריאת התורה.
חגים ואירועים

היום העשירי של ספירת העומר
אירועים היסטוריים

ב'תמ"ח – על פי המסורת וספר שמות בני ישראל הגיעו לאילם לאחר יציאת מצרים
ד'תתס"א – הפעם הראשונה שתקופת שמואל נפלה בתאריך זה
ה'י"ג – הפעם הראשונה שברכת החמה חלה בתאריך זה
ה'מ"ג – בפרעות ביהודי רוקנהאוזן (אנ') נהרגו על קידוש השם 13 יהודים
ה'תש"ח – קרב בגוש עציון במסגרת מלחמת העצמאות
ה'תשכ"א – משפט אייכמן נפתח בירושלים
ה'תשנ"ד – 8 ישראלים נרצחים בפיגוע מכונית התופת בעפולה בפיגוע התאבדות של החמאס
ה'תשס"ב – כוחות צה"ל, הימ"מ והשב"כ צרים על ביתו של בכיר החמאס, קייס עדואן, ממתכנני הפיגוע במלון פארק
נולדו

ה'תש"ג – זאב בוים, חבר הכנסת ושר בממשלות ישראל. ראש עיריית קריית גת לשעבר (נפטר בה'תשע"ה)
ה'תש"ג – נחמיה כהן, קצין צבא ישראלי, "החייל המעוטר ביותר בצה"ל" (נהרג בכ"ו באייר ה'תשכ"ז)
נפטרו

ה'תרל"ו – רבי חיים הלברשטאם מצאנז בעל ה"דברי חיים" ומייסדה של חסידות צאנז (נולד ה'תקנ"ז)
כ"ד בניסן – כ"ו בניסן
ניסן
כ"ה בתמוז

כ"ה בתמוז הוא היום העשרים וחמישה בחודש העשירי 
בשנה העברית, למניין החודשים מתשרי, והיום העשרים וחמישה בחודש הרביעי 
למניין החודשים מניסן. כ"ה בתמוז לעולם לא יחול, בלוח העברי הקבוע, בימים שלישי, חמישי ושבת, ועל כן הוא משתייך לקבוצת הימים הנקראת "לא גהז".
חגים ומועדים

ימי בין המצרים
אירועים היסטוריים

ה'תשל"ה – מקרר תופת התפוצץ בכיכר ציון בירושלים, 13 אנשים נהרגו
ה'תשנ"ז – פיגוע התאבדות כפול בשוק מחנה יהודה בירושלים בו נהרגו 15 אנשים
נולדו

ה'תרכ"ז – הרב יוסף צבי דושינסקי, גאב"ד של העדה החרדית בירושלים (נפטר בה'תש"ט)
ה'תרמ"ה – ארנסט בלוך, פילוסוף (נפטר ב-ה'תשל"ז)
ה'תרס"ט – הרב שאול ישראלי, ראש ישיבת מרכז הרב וחבר מועצת הרבנות הראשית (נפטר ב־ה'תשנ"ה)
ה'תש"ג – הרב יעקב הורוביץ, ראש ישיבת אופקים לשעבר (נפטר בה'תש"ע)
ה'תש"ח – הרב שמואל אליעזר שטרן, דיין ופוסק הלכה ורבה של ארגון הצלה גוש דן
ה'תש"ט – הרב אברהם יוסף, רבה הספרדי הראשי של העיר חולון
ה'תשכ"ז – ליאון ליטינצקי, פוליטיקאי ישראלי
ה'תשל"ו – יהודית פולגאר, שחקנית שחמט הונגרית
נפטרו

ה'תקמ"ה – רבי אריה לייב גינצבורג, מחבר ספר שאגת אריה
ה'תקצ"א – רבי מאיר הלוי מאפטא, תלמיד החוזה מלובלין ומייסד חסידות אפטא (נולד ב-ה'תק"ך)
ה'תרנ"ג – הרב ישראל אליהו יהושע טרונק מקוטנא, פוסק חשוב בפולין במחצית השנייה של המאה ה-19 (נולד ב-ה'תקפ"א)
ה'תר"ץ – הרב ישעיהו זילברשטיין, רב בווייטצען שבהונגריה ומחבר הספר "מעשי למלך" על משנה תורה לרמב"ם (נולד ב-ה'תרי"ט)
ה'תשל"ז – יצחק דנציגר, פסל ישראלי, ממייסדי הסגנון הכנעני וחבר בקבוצת "אופקים חדשים" (נולד ב-ה'תרע"ו)
כ"ד בתמוז – כ"ו בתמוז
תמוז
יערה בנבנישתי

| --- | --- |

בנבנישתי, 2015
 לידה:  23 ביוני 1989 (בת 35) ישראל ירושלים, ישראל
 מדינה:  ישראל 
 תקופת הפעילות:  מ-2003
 מקום לימודים:  האוניברסיטה הפתוחה  מכון לי סטרסברג לתיאטרון ולקולנוע
 בן זוג:  אור גרינבלום
 http://www.iamyaara.com
 פרופיל ב-IMDb
 
יערה בנבנישתי (נולדה ב-23 ביוני 1989) היא דוגמנית ושחקנית ישראלית.
ביוגרפיה

בנבנישתי נולדה בירושלים, לאב צבר שמוצא משפחתו מבולגריה, ולאם צברית שמוצא משפחתה מניצולי שואה מהולנד ומרומניה. הוריה הם רות בנבנישתי, עובדת סוציאלית קלינית; ורמי בנבנישתי, פרופסור אמריטוס לעבודה סוציאלית וזוכה פרס א.מ.ת. לשנת 2016. היא בת הזקונים מבין ארבעה אחים. היא גדלה במישיגן שבארצות הברית מגיל 4 עד 6 וחצי עקב שליחות של הוריה. כששבו ארצה התגוררו ביישוב רעות. בילדותה הייתה מתעמלת קרקע, עד שבגיל עשר אובחנה אצלה בעיית גב גנטית והיא נאלצה לפרוש. למדה בתיכון פיזיקה ותיאטרון, והייתה בצופים.
את שירותה הצבאי עשתה דרך עמותת "שר-אל", המביאה מתנדבים מכל רחבי העולם לסדנאות בצה"ל. אחרי הצבא, עברה לתל אביב.
ב-2011 למדה במכון לי סטרסברג לתיאטרון ולקולנוע שבניו יורק, במשך כחצי שנה. בנוסף, התגוררה בלונדון כשנה. לה תואר בכלכלה ובפסיכולוגיה מהאוניברסיטה הפתוחה.
קריירה > דוגמנות

בנבנישתי אמנם מיוצגת על ידי סוכנות הדוגמנות עלית ישראל מגיל 14, אך קריירת הדוגמנות שלה פרחה רק לאחר הצבא. נכון ל-2017, מיוצגת גם על ידי מספר סוכנויות דוגמנות מחוץ לישראל, ועל ידי סוכנות השחקנים זוהר יעקובסון.
הופיעה בפרסומות והובילה והשתתפה בקמפיינים לחברות: "דולצ'ה וגבאנה", "פורד", "לוריאל", "גארנייה פראקטיס", "דיור", "ולה", "זארה", "H&M", "רמינגטון", "עמנואל", "קוקה-קולה", "סנפרוסט", "טיק טק", "נביעות", "דיוטי פרי", "אפריל", "נטורל פורמולה", "יאנוש", "העין השלישית", "קסטרו", ו"קניוני עזריאלי".
הופיעה על השערים של כתבי העת הישראלים: "סגנון", "פנאי פלוס", "בלייזר", "מגזינה", "ראש אחד", "זמנים בריאים" ו"זמנים פלוס".
בשנת 2013 כתב העת העסקי "פורבס ישראל" דירג אותה במקום השישי ברשימת הדוגמניות המרוויחות בישראל.
קריירה > טלוויזיה וקולנוע

שיחקה בסדרות הישראליות: "האלופה", "שנות ה-80", "פאודה", "Oboy", "פולמון", "החברים של נאור", "בת אל הבתולה", "סברי מרנן"; ב-2015 שיחקה בסרט הזר דובר-האנגלית "Exodus to Shanghai" בתור מוזיקאית יהודייה בשם פניה, וב-2017 שיחקה בסרטו של דורון ערן "רוח חדשה". בנוסף השתתפה בסרט "הרני מוחלת" של הבמאית החרדית טלי אברהמי.
ב-2018 הגישה פינה שבועית שעוסקת בעמותות ב"לפני החדשות" עם אודי סגל ועם הילה קורח, ברשת 13, ולפני כן התארחה בנושא ב-2017 ב"פותחים שישי" עם אלעד זוהר ונועה רוזין ברשת 13.
ב-2018 השתתפה בתוכנית "נינג'ה ישראל VIP" בקשת 12, בו סיימה במקום התשיעי.
בשנת 2018 שיחקה תפקיד משני בסדרה אקדמיית החממה כמגישת חדשות.
קריירה > עיסוקים אחרים

ניהלה אירועים באולם, עבדה כברמנית מספר שנים, ועבדה בקרן השקעות של אוניברסיטת תל אביב.
לאחר שהיא ובעלה עברו לתאילנד ב-2019, החלו לנהל בית הארחה פרטי על החוף באי קופנגן עם 16 בונגלואים קטנים.
חיים אישיים

ב-2016 נישאה ליזם הנדל"ן, אור גרינבלום, והזוג התגורר בתל אביב. החל מ-2019 מתגוררים בתאילנד.
היא טבעונית.
הערות שוליים

1 2  חגית רון רבינוביץ', הטוב, הרע והיערה, באתר ישראל היום, 6 במאי 2016
↑  Yaara Benbenishty יערהבנבנישתי on Instagram: “בסיפור של סבתא שלי, יש גם אור גדול, שחשוב לזכור לפחות כמו החושך. אבא של סבתא שלי, יעקב ון דר הודן, היה מרצה לרפואה באוניברסיטת אוטרכט…”, באתר Instagram (באנגלית)
↑  Yaara Benbenishty יערהבנבנישתי on Instagram: “סיפור אחרון להיום. לפני כמה שנים צילמתי סרט על הסיפור המרגש של פאניה, תלמידת מוזיקה מוינה שהוברחה על ידי ד"ר הו לשנגחאי, שם הוקמה קהילה…”, באתר Instagram (באנגלית)
↑  מערכת, ‏יערה בנבנישתי: "ניצול שואה הפך להיות חלק מהמשפחה שלי", באתר ‏מאקו‏, 2 במאי 2019
1 2  רועי בהריר-פרל‏, בנבנישתי בין-יבשתית: החיים של יערה בין תאילנד לישראל, באתר וואלה, 23 במרץ 2020
1 2  חגית גינזבורג, פירות יערה: יערה בנבנישתי היא תקוות הדוגמניות הנמוכות, באתר nrg‏, 26 באוקטובר 2012
1 2  https://www.atmag.co.il/יערה-בנבנישתי-סימני-שאלה/
1 2 3 4    אלון הדר, יפה כלבנה, באתר "ידיעות אחרונות", 22 ביוני 2016
1 2 3 4    גאיה קורן, "כשאני לא ישנה טוב בלילה רואים את זה", באתר "ידיעות אחרונות", 9 באוגוסט 2018
↑  הדס בשן, מי בכלל רוצה להיות דוגמנית?, באתר mako,‏ 25 בספטמבר 2015
↑  סגנון מעריב, באתר www.facebook.com
↑  נעם קסל, תומר קפון ויערה בנבנישתי ("פאודה") מתרגלים לתהילה, במדור "פנאי פלוס" באתר ynet‏, 20 במאי 2015
↑  בלייזר, באתר www.facebook.com
↑  מגזינה - ירחון לאשה הנכונה, באתר www.facebook.com
↑  הראיון המלא עם יערה בנבנישתי מחכה לכם במוסף "זמנים בריאים"., באתר Twitter
↑  Yaara Benbenishty יערהבנבנישתי on Instagram: “לא עזבתי את האיש שלי או המשפחה שלי והחברים ואפילו לא עזבתי את העבודה שלי ואת החברות שאני גאה לייצג. אבל שיניתי קצב ובחרתי לשים את האושר…”, באתר Instagram (באנגלית)
↑  6. יערה בנבנישתי, באתר פורבס ישראל, 4 ביוני 2013
↑  Yaara Benbenishty יערהבנבנישתי on Instagram: “תודה על הבמה ❣️ @usegal @reshettv נתראה שבוע הבא עם עוד עמותה מרגשת 🙌🏻”, באתר Instagram (באנגלית)
↑  Yaara Benbenishty יערהבנבנישתי on Instagram: “אתמול, כמו בכל שבוע, התארחתי ברשת לפני החדשות במסגרת הפינה שלי, עמותה אחת בשבוע. במהלך היום הבנתי, שאת הפרויקט שצילמנו שבוע קודם על שילוב…”, באתר Instagram (באנגלית)
↑  Yaara Benbenishty יערהבנבנישתי on Instagram: “תודה על הבמה לנושא כל כך חשוב, בחברה כל כך טובה ובאירוח כל כך אינטליגנטי. פותחים שישי♥️”, באתר Instagram (באנגלית)
↑  לחיות את החלום: יערה בנבנישתי מנהלת עם בעלה ריזורט בתאילנד, באתר Xnet‏, 6 בפברואר 2020
כלב רועים שלטי

| --- | --- |

שלטי
 ארץ מוצא:  האי שטלנד סקוטלנד
 שימושים:  משפחה ותצוגות
 קבוצה:  כלבי רועים וצאן
 תכונות
 משקל:  7–10 ק"ג
 גובה כתפיים:  זכרים: 36.5 ס"מ נקבות: 35 ס"מ
 גובה:  37 ס״מ 
 תוחלת חיים:  14–16 שנים
 אופי:  השלטי הוא כלב צאן רגיש וצייתן. בהקשר זה, רגישות משמעה שכלב זה מבין וקולט את מצב רוחו של בעליו. השלטים ידועים בתקשורת טובה עם בעליהם, ובנאמנותם, ולכן דורשים ביטויי אהבה באופן תדיר. לשלטי אין גישה חופשית לזרים, הוא מאופק באופיו, ולא מתקדם אליהם עד שהוא לומד מעט עליהם. הוא אוהב ילדים והוא סובלני להתנהגותם. הוא מגן על משפחתו ובעיקר על הילדים שבמשפחה.
 אילוף:  הסתגלות גבוהה
 תיאור:  בעל פרווה כפולה ארוכה
 
כלב הרועים השטלנדי (באנגלית: Shetland Sheepdog) הוא גזע של תת-המין כלב הבית.
היסטוריה

מקור ה"שטלנד שיפדוג" או בקיצור ה"שלטי", Shetland Sheepdog -Sheltie, הוא באיי שטלנד, צפונה מסקוטלנד. בעבר היה תפקידו להבריח את הכבשים מן היבולים של החוות הקטנות (Toons) ובשל כך היה שמו הראשון של הגזע "Toonie" - כלב של חווה קטנה. תושבי האי בחרו את כלביהם לפי יכולת עבודתם, סיבולת, אומץ לבם, אינטליגנציה ונאמנות. תכונות אלו הועברו גם לשלטי המודרני.
השלטי פותח לגזע נפרד בסוף המאה ה-19. נראה כי אז נעשו זיווגים עם הקינג צ'ארלס ספאנייל - King Charles Spaniel)) ועם גזע היאקי מגרינלנד (Yakki). לבסוף נעשו זיווגים עם קולי גס-שיער (הכלב המפורסם בסרט "לאסי"), וכתוצאה מכך קיבל השלטי הרבה מצבעיו ותכונותיו הפיזיות של הקולי. במשך זמן מה השתמשו האיכרים באיי שטלנד בכלבי בורדר קולי כמפקחים על העדרים. ההכלאה עם כלבי הטוני יצרה גזע הדומה בחוכמתו לבורדר קולי, הנחשבים לגזע חכם במיוחד.
כיום עומד השלטי במקום השני בסקאלת החוכמה של גזעי הכלבים (מבין הכלבים הקטנים), לאחר הפודלים.
במאה ה-20 היה שמו של הגזע "שטלנד קולי", אבל בשל התנגדות מגדלי הקולי, שינו את השם ל"שטלנד שיפדוג", ובקיצור "שלטי". ההתאחדות הבריטית לכלבנות רשמה את השלטי הראשון ב-1909 והגזע הגיע לארצות הברית ב-1911. עד שנות 1920 המאוחרות לא היו כלבים רבים מגזע זה באנגליה או בארצות הברית.
בישראל

בישראל קיים השלטי בשלושה צבעים:
כחול שיש: אפור-כחול משולב עם שחור, לבן בחזה ובצווארון, קצת חום,
טריקולור: בעיקר שחור, לבן בחזה ובצווארון, קצת חום
סייבל: בעיקר חום ג'ינג'י, לבן בחזה ובצווארון, קצת שחור.
בישראל קיימים מגדלים ספורים של הגזע, ויש בה רק כמה עשרות כלבים מגזע זה, כאשר הסייבל הוא הצבע הפופולרי ביותר.[דרוש מקור]
הערות שוליים

↑
| --- | --- |
בקרת זהויות :  NLI: 987007536430805171  NKC: ph135542